NAVU

NAVU, ofisialmente Nederlands-Antilliaans Voetbal Unie, tabata e órgano reguladó di futbòl na Antias Hulandes entre 1958 i 2011. Bou di su hurisdikshon tabata resortá e islanan Boneiru, Kòrsou, i Aruba (te 1986). NAVU tabata responsabel pa e ekipo nashonal antiano di futbòl i tabata e organisadó di Kopa antiano.

 Historia 
Na aña 1941, promé ku NAVU, Federashon di Futbòl Arubano (AVB) i Curacao Voetbal Bond (CVB) a funda Nederlands Antilliaanse Voetbal Bond (NAVB) ku e meta pa organisa weganan entre e kampeonnan di Aruba i Kòrsou pa determina e kampeon di Antias Hulandes. Tabatin torneo na 1942 i 1944, sinembargo komo e traspaso di membresia di FIFA di CVB pa NAVB no ta haya aprobashon di FIFA, NAVB a wòrdu disolbé na 1946. E membresia di FIFA ta bai bek pa CVB. 

Finalmente despues di a hiba diskushon tokante un federashon nashonal antiano desde 1954, e dos federashon di futbòl di Aruba i Kòrsou a funda NAVU dia 5 di sèptèmber 1958, ku sede na Kòrsou. Dutch Antilles - List of Champions, RSSSF E mesun aña CVB a traspasá su membresia di FIFA pa NAVU i a kontinuá komo federashon di futbòl lokal resortando bou di NAVU. Dia 4 di ougùstùs 1963 Federashon Futbòl Boneriano (FFB) tambe a uni na NAVU. 

NAVU tabata kofundadó i miembro di CONCACAF desde 18 di sèptèmber 1961. E tabata responsabel pa e selekshon nashonal antiano; su kolónan tabata kòrá-blanku-blou ku karson blou. Desde 1960 NAVU tabata organisadó di e kompetensia anual interinsular, konosí komo Kopa antiano.  NAVU vergaderde met 4-3, Amigoe (14 di sèptèmber 1959)  Na 1969 e tabatin 86 asosiashon afiliá, representando 3360 miembro adulto, 1045 miembro hubenil i 122 árbitro, dividí entre e distriktonan Aruba, Kòrsou i Boneiru.Hoetink, H., & Anink, G. B., Encyclopedie van de Nederlandse Antillen, 1969, Amsterdam, pag. 579 

Ku e status di pais di Aruba AVB ta separá di NAVU na 1986 i ta bira miembro di CONCACAF i dos aña despues di FIFA. Despues ku a desmantelá Antias Hulandes ta disolbé NAVU dia 9 di febrüari 2011, rekonosiendo Federashon Futbòl Kòrsou komo su susesor legal pa pais Kòrsou.

 Mira tambe 
 Arubaanse Voetbalbond
 Federashon Futbòl Boneriano
 Federashon Futbòl Kòrsou

Category:Futbòl na Aruba
Category:Futbòl na Boneiru
Category:Futbòl na Kòrsou